বাংলা ছবিতে কমই দেখা যায় অভিনেতা সুব্রত দত্তকে। মূলত বলিউডের ছবিতেই অভিনয় করেন তিনি।
সম্প্রতি কলকাতায় নিজের ছবি ‘দোতারা’ ও ‘বৃষ্টি তোমাকে দিলাম’-এর প্রচারে এসে জানালেন, ‘‘বাংলা ছবিতে নতুন কোনও এক্সপেরিমেন্ট কেন হচ্ছে না? একটা সময় ছিল যখন দক্ষিণের ছবির রিমেক করেছি, এখন গোয়েন্দা নিয়ে পরেছি। হিন্দিতে যখন আমরা দেখি ‘বাধাই হো’, ‘স্ত্রী’র মত বিষয় নিয়ে ছবি হিট করছে, তখন বাংলা ছবিতে নতুন ভাবনা কেন হবে না? তবে আশার কথা, কিছু কাজ শুরু হয়েছে।’’

এই বিষয়ে অন্যান্য খবর

প্রেমিক ও বাবাকে নিয়ে কলকতায় ফ্যাশন শো-তে সুস্মিতা, কেন দেখে নিন ভিডিও-তে


তিনি আরও জানালেন, ‘‘‘বৃষ্টি তোমাকে দিলাম’ ছবিটি একটি সাইকোলজিকাল থ্রিলার। জয়ার (আহসান) সঙ্গে কাজ করলাম এই ছবিতে।’’
মুম্বইয়ে অনেক দিন কাজ করছেন সুব্রত দত্ত। সেখানে ইনডিপেনডেন্ট ছবিতে চুটিয়ে কাজ করেন তিনি। কিন্তু কেরিয়ারের শুরুটা এতটা সহজ ছিল না তাঁর। বাঙালি বলে চরিত্র হাতছাড়াও হয়েছে।
তাঁকে প্রশ্ন করা হয়েছিল, ডিজিটাল মাধ্যমে সেন্সরশিপ আনা উচিত কি না? তাঁর মতে, ‘‘সেন্সরশিপ কখনই কাম্য নয়, এতে সৃষ্টিশীলতা বাধা পায়।’’
হিন্দি ছবিতে বহুদিন কাজ করে যাওয়ার মন্ত্র জিজ্ঞেস করায়, নাসিরুদ্দিন শাহের একটি উপদেশের কথা বলেন সুব্রত।
এবেলা.ইন-এর সঙ্গে একান্ত সাক্ষাৎকারে সুব্রত দত্ত—